《洞仙歌 丁未九日》
清代·朱祖谋

无名秋病，已三年止酒，但买萸囊作重九。亦知非吾土，强约登楼，閒坐到、淡淡斜阳时候。

浮云千万态，回指长安，却是江湖钓竿手。衰鬓侧西风，故国霜多，怕明日、黄花开瘦。

问畅好、秋光落谁家，有独客徘徊，凭高双袖。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。